שיחה:מדעי הטבע

message: כדאי שלא נגרר לחלוקות של האוניברסיטאות בארץ, אלא ננסה להתייחס ל"אמת" ההגדרתית. לדעתי רפואה אינה מדע טבע. גם מתמטיקה כאן בחסד. הא? 16:25, 13 באוקטובר 2006 (IST)
replies: text: לפי החלוקה באוניברסיטאות בישראל, רפואה נלמדת בפקולטה עצמאית, נפרדת מזו של מדעי הטבע (או מדעי החיים). יחד עם זאת, אם נסתכל על הגאוגרפיה של אוניברסיטת תל אביב, שתוכננה בדיוק רב משמעות, בניין הפקולטה לרפואה צמוד לבנייני מדעי החיים, שצמודים לבנייני מדעים מדויקים, שצמודים לבנייני ההנדסה. מבחינה פונקציונלית, רפואה עוסקת באדם, שהוא ללא ספק חלק מהטבע. יש כאן אם כך שיקולים לכאן ולכאן, וקשה לי להחליט. ויקיפדיה האנגלית איננה כוללת את הרפואה במדעי הטבע, ואולי ראוי לקבל את גישתה.

text: בעניין מתמטיקה, המצב פשוט יותר: מטבע הדברים, מתמטיקה היא יציר רוחו של האדם, ולכן מקומה במדעי הרוח, ולא במדעי הטבע, אף שבאופן מסורתי היא נכללת בפקולטה למדעי הטבע (במקומות שהייתה, שעדיין יש, פקולטה רחבה כזו). במרבית האוניברסיטאות שילבו אותה בפקולטה למדעים מדויקים, יחד עם פיזיקה וכימיה, וזה סביר יותר. דוד שי 17:21, 13 באוקטובר 2006 (IST)
replies: text: :אסיר את "רפואה" מהערך, מהטעם שציינת בתשובתך לדני מטה. רפואה היא ישום של מדעים, ולא חקר של הטבע לשמו.

text: :בעניין מתמטיקה, קיבלתי את הנימוקים להכללת בערך כפי שכתבת אותם בגוף הערך. ציינתי את מתמטיקה כדוגמא לדילמות הכללה במסגרת מושג זה. הא? 19:20, 13 באוקטובר 2006 (IST)
אם תחום הרפואה לא שייך ל"מדעי החיים" (="טבע"), אז מה כֵּן שייך? נכון, שמפאת רוחב התחום והיקפו, תחום הרפואה נלמד באופן נפרד, ומוסדות לימוד הקדישו לו מקומות נפרדים. דני. Danny-w 18:21, 13 באוקטובר 2006 (IST)

text: אני רואה את היחס בין רפואה למדעי החיים כיחס בין ההנדסה למדעים מדויקים. יש הבחנה ברורה בין הנדסה כימית, ששיככת להנדסה, ובין כימיה, ששייכת למדעים המדויקים. באופן כללי המדע מנסה להבין את העולם, ואילו ההנדסה מנסה לשנות אותו. באופן דומה, מדעי החיים מנסים להבין את עולם החי, והרפואה מנסה לשנות אותו. התחומים קשורים קשר הדוק, אבל נפרדים. דוד שי 18:28, 13 באוקטובר 2006 (IST)
thread_title:  רפואה היא מדע טבע? 

message: ההגדרה הנוכחית לא רעה, אבל גם היא בעייתית במקצת. למשל ביולוגיה יכולה לחקור את האדם עצמו, ואפשר גם להגיד שהתלות באדם קיימת בתחומים מסוימים של מדעי המחשב. צריך לחתור להגדרה ממצה יותר. דניאל • תרמו ערך 18:08, 2 בדצמבר 2011 (IST)
replies: text: # מדע המחשב אינו מדע טבע. בטבע אין מחשבים. זה ענף של הטכנולוגיה.

text: # אין חיתוך חד משמעי בין מדעי הטבע לבין מדעי החברה. יש עוד יצורים חברתיים בטבע מלבד האדם, חלקים נכבדים של הפסיכולוגיה, למשל, תקפים על עוד יצורים חברתיים. הם תקפים גם על יצורים חושבים שאינם חברתיים... אלא שאנחנו כן מחלקים בגסות את כל מדעי החברה לצד אחד ואת כל הביולוגיה לצד שני.

text: # מתמטיקה אינה מדע אבל כן מדע טבע. סטטיסטיקה היא כן מתמטיקה ולא מתמטיקה אבל היא כן מדע חברה ואולי בעצם לא....

text: בקיצור, בנושא כל כך קשה להגדרה, זה הישג מאוד מרשים שההגדרה רק בעייתית במקצת.   עִדּוֹ - שיחה 18:59, 2 בדצמבר 2011 (IST)
replies: text: :#מה שאתה אומר על מדעי המחשב סותר את החלוקה המקובלת ברוב האוניברסיטאות. אין שום סיבה שמדעי המחשב ייחשבו ענף של טכנולוגיה. מדעי המחשב התאורטיים חורגים בהרבה מענף הטכנולוגיה.
replies: text: ::#לא דיברתי בכלל על מדעי החברה. אמרתי שההגדרה שלך לא כוללת חלקים נכבדים מהביולוגיה.

text: ::#לא דיברתי על מתמטיקה וסטטיסטיקה. דניאל • תרמו ערך 00:16, 3 בדצמבר 2011 (IST)
replies: text: ::::אין הגדרה פשוטה ל"מדע טבע". ההפרדה בין סוגי המדעים היא הפרדה מנהלית עם חפיפה חלקית להפרדות מהותיות. לאור הערתך הוספתי בהגדרה את המילה "בעיקר"..   עִדּוֹ - שיחה 08:23, 3 בדצמבר 2011 (IST)
thread_title:  הגדרה 

message: הערך תורגם מאנגלית. בברכה,Avishay - שיחה 22:50, 20 בספטמבר 2013 (IDT)
replies: text: באיזה הקשר זה נאמר?.   עִדּוֹ - שיחה 00:44, 21 בספטמבר 2013 (IDT)
thread_title: עדכון הערך

message: מדעי הטבע נחשבים למדעים קשים? זה לא נשמע לי כמו הגדרה של אנציקלופדיה. 185.3.146.209 23:55, 9 ביוני 2019 (IDT)
replies: text: הסרתי את הביטוי הזה, אבל ייתכן שנדרשת חשיבה נוספת על ניסוח הפתיח. דוד שי - שיחה 05:38, 10 ביוני 2019 (IDT)
thread_title:  ניסוח מוזר